OpenLLM-France/wikimedia huggingface dataset:
# Jabalia

Jabalia (arabieraz: جباليا) Gazako zerrenda eskualdeko iparraldean dagoen hiri palestinarra da. Gazako gobernazioan dago Gaza hiritik lau kilometrora. Bertan 80.000 biztanletik gora bizi dira. 1993ko Osloko Hitzarmenaz geroztik Palestinaren menpe dago.
Palestinako Estatistika Bulego Nagusiaren arabera, udalerriak 82.877 biztanle zituen 2006an. Gertu dago izen bereko errefuxiatu-eremua, 1,4 kilometro koadro ditu eta mundu mailan biztanle-dentsitate handienetako bat du. Lehen Intifada han hasi zen 1987ko abenduan, eta kanpalekua eremu bero bat izan da arabiarren eta israeldarren arteko gatazkan. Gertu dagoen Nazla herria Jabaliako udalerriaren zati da. Hamas mugimendu islamistaren gotorlekuetako bat ere bada.

## 2023ko erasoak

UNRWA Nazio Batuek Palestinako Errefuxiatuentzako duen Agentziak kudeatutako eskola bati eraso egin zion Israelek Jabaliako errefuxiatu-esparruan dagoen Al Fajura eskolan, WAFA agentzi Palestinarrak aipatutako iturri medikoen arabera, Indonesiako ospitaleak dozenaka gorpu jaso zituen eraso horren ondorioz, gehienak haurrak eta emakumeak. Jabaliako eremua berehala ebakuatzea eskatu zuen Israelgo Armadak gero, eta hainbat orduko leihoa eskaini die bertako biztanleei, Gazako (Zerrendaren iparraldean) eremu hori eta beste bi uzteko.

## 2024ko setioa

2024ko maiatzean, Hamaseko ekintzaileak han biltzen ari zirela argudiatuz, berriro egin zion eraso Israelgo armadak. Hiru asteko setioaren ostean, maiatzaren 31an amaitu zuen erasoa Israelek. Ekainaren hasieran Gazako agintariek jakinarazi zutenez, 120tik gora palestinarren gorpuak aurkitu zituzten Jabaliako errefuxiatu kanpalekuan, zerrendaren iparraldean, Israelgo armadaren eta ehunka «miliziano» hil zituela esan zuen horrek. Gorpu horiek hondakinen artean aurkitu dituzte, soldaduak joan ostean.

## Herri eta hiri senidetuak

* Groningen (hiria) (Herbehereak)

## Erreferentziak

* ↑ «Població oficial projectada». Artxibatua (2012-02-12).
* ↑ «Israelek UNRWAren errefuxiatuen eskola bati eraso dio dozenaka hildako eta zauritu utziz» EITB 2023-11-18 (Noiz kontsultatua: 2023-11-21).
* ↑ https://www.berria.eus/mundua/120-palestinarren-gorpuak-aurkitu-dituzte-jabaliako-errefuxiatu-kanpalekuan_2126019_102.html

## Kanpo estekak

* UNRWA Jabalia Errefuxiatu kanpamentua.
* Wellcome to Jabalia
* Datuak: Q1015472
* Multimedia: Jabalia / Q1015472
# Jabal al-Tair

Jabal al-Tair (arabieraz: جزيرة جبل الطير‎, Jazīrat Jabal aṭ-Ṭayr, euskaraz: «txori mendiko uhartea») Yemengo uharte zirkular malkartsu eta bolkanikoa da, Itsaso Gorrian, herrialde horren eta Eritrearen arteko bidearen erdian, dagoena. 1966tik, bi talaia eta unitate militar txiki bat ditu.
Uharteak Jabal al-Tair geruza-sumendi basaltikoa hartzen du; itsas hondotik 1.200 m altxatzen da Itsaso Gorriaren azaleraren azpitik, eta 244 metroko altuera du krateraino. Sumendia "berriki desagertutzat" jo zuten 1982tik baina 2007an eztanda egin zuen.

## Erreferentziak

* 1 2 «Jebel at Tair» Global Volcanism Program.
* ↑ (Ingelesez) Lapidoth, Ruth. (1982). The Red Sea and the Gulf of Aden. Martinus Nijhoff Publishers.
* ↑ (Ingelesez) «Volcano erupts on Red Sea island» The Daily Telegraph 2007-10-1.

## Kanpo estekak

* Datuak: Q978441
* Multimedia: Jabal al-Tair Island / Q978441
# Jostorratz

Jostorratza metalezko edo beste material gogorrezko ziria da, tamaina txikikoa, oro har zuzena, alde bata zorrotza duena, eta, bestea, begi batean amaituta, bertatik haria sartu ahal izateko. Historiaurretik, josteko erabili izan ohi da.

## Historia

Jostorratza, duela 20 mila urte baino gehiagotik erabiltzen da. Historiaurrean, zurezkoak, harrizkoak edo hezurrezkoak egiten ziren, eta, ondoren, askoz beranduago, burnizkoak edo beste edozein metalezkoak egiten hasi ziren. Altzairuzko jostorratzak erabiltzen lehenak, txinatarrak izan zirela uste da, eta arabiarrak arduratu zirela Europara eramaten. 1730ean, Nuremberg herri alemaniarrean, bazeuden jostorratzgile garrantzitsuak, eta, Ingalaterrako Elizabeth I.aren erregealdian jada bazegoen, Ingalaterran, jostorratzgile asko. Garai hauetan, jostorratzak ez zuen begirik, haria lotzeko kako bat baizik.
Jostorratzari begi bat emateko, oso beharrezkoak izan ziren ondoren gertatu ziren garapenak. Zehazki, jostorratzaren begia, 1825. urteko asmakuntza da, baina, 1885. urterarte, makineria ez zen konpondua izan, jostorratzean begia ondo ezartzeko. Ondoren, josteko makinentzako jostorratzak irten ziren, ohiko jostorratz baten oso antzekoak baina begia behealdean zutelarik.

## Fabrikazioa

Jostorratza, burdinaren edo beste metal baten forjatuaren prozesu bidez fabrikatzen da.

## Kanpo estekak

* Datuak: Q142690
* Multimedia: Needles / Q142690
# Jost Van Dyke

Jost Van Dyke, Karibeko Birjina uharte britainiarrak uhartediko uharte bat da.
* Datuak: Q1330151
* Multimedia: Jost Van Dyke / Q1330151
# Jostailu-denda

Jostailu-denda jostailuak saltzen diren denda da. Lehenengoa 1562an ireki omen zuten Italian.

## Erreferentziak

* ↑ Euskaltzaindia. Hiztegia. .
* ↑ (Gaztelaniaz) Patineteselectricos. Origen y evolución del juguete a través de la historia. .

## Kanpo estekak

* Datuak: Q1318959
* Multimedia: Toy shops / Q1318959
# Josteko hari

Josteko haria joskintzan erabilitako hari mota bat da. Haria generikoarekin alderatuz gero, ehun-zuntzez osatutako sorta handi batetik irtengo da josteko haria, hari mota hori osatzen dutenak.

## Kanpo estekak

* Datuak: Q1391831
* Multimedia: Threads (textile) / Q1391831
# Jostuna (Toulouse-Lautrec)

Jostuna (frantsesez: La modiste), Henri de Toulouse-Lautrec frantziar margolariak 1900an egin zuen lana da. Margolana Frantziako Albiko Toulouse-Lautrec Museoan erakusten da. Bere luze-zabala hau da: 61x49,3 zm. Olioa oihal gaineko teknika erabili zuen.

## Historia

Protagonista ziur asko Louise Blouet d'Enguin, Louise Margouin gisa ezaguna, Adolphe Albert kritikariaren neska-laguna; Albert, bestetik, margolariaren laguna zen. Louise kapelak egiten zituen, eta han bere saltokian ikus daiteke.
Toulouse-Lautrec neska horrengandik oso erakarria sentitu zen, eta bere maitasuna platonikoa izan zen. Neska ile-gorria zen; horrelako emakumeak sarritan agertzen dira Toulouse-Lautrecen lanetan.

## Kanpo-estekak

* Datuak: Q18030970
# Jostailu eta Automaten Museoa (Katalunia)

Jostailu eta Automaten Museoa (katalanez, Joguets i Autòmats-en Museu) jostailu eta automaten museo bat izan zen, Verdú-n, Katalunia erdian. 2004an inauguratu zen, eta 2013an itxi eta eraikina arte-galeria bihurtu zen.
Manel Mayoral-ek sortu zuen museoa, eta jostailu zahar eta berrien bilduma zabala egin zuen. "Cal Jan" izeneko etxe zahar batean hartu zuen ostatu, Verduko plaza nagusian, hiru solairu baino gehiagotan eta 2.000 metro karratu baino gehiagotan, erdia azalera modernoan.
Cal Jan XV. mendean eraiki zuten, kale bereko beste eraikin guztiak bezala, eta Verdú etxe garrantzitsu bihurtu zen. Lehen solairuko kartelak XVII. mendeko arkitekturaren adibide dira. Izan ere, 1695eko inskripzio bat dago fatxadan, etxea berreraiki zen urtea. 1999an eraikina museo bihurtzen hasi zen, eta asko zabaldu eta birmoldatu zen.

## Erreferentziak

* ↑ El Museu de Joguets de Verdú serà en un Museu d'Art el 2013. TV3 (Catalonia) 2012-10-25.
* ↑ El Museu de Joguets i Autòmats de Verdú amplia un 50% la seva superfície i incorpora un fons d'art. TV3 (Catalonia) 2011-04-20.

## Ikus, gainera

* Jokoenea
* Arabako Fournier Karta Museoa
* Karta-jokoen Frantziako Museoa
* Jostailu eta Automaten Museoa (Katalunia)
* Verdú

## Kanpo estekak

* Datuak: Q944404
* Multimedia: Museu de Joguets i Autòmats / Q944404
# Jostein Gaarder

Jostein Gaarder (Oslo, Norvegia, 1952ko abuztuak 8) norvegiar idazle eta filosofoa da.

## Biografia

Filosofiako irakaslea izan zen hamaika urtez Bergengo institutu batean, baina Sofiaren mundua. Filosofiaren historiari buruzko eleberria (1991) liburuak ospe handia eman zion. Liburu horretan, filosofiaren historia erakargarri bat osatu zuen, Sokratesekin hasi eta Jean-Paul Sartreren filosofiaraino. Liburu hura zela-eta, mundu osora zabaldu zen haren izena. 1996an, "Enigma eta ispilua" argitaratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q185548
* Multimedia: Jostein Gaarder / Q185548
# Jarosław landa-udalerria

Jarosław ( (Audio·info)) Poloniako Behe Karpatoetako voivoderriko landa-udalerri bat da, Jarosław barrutian kokatuta. 113,48 km²ko azalera du eta 2017ko datuen arabera 13174 biztanle zituen.

## Kanpo estekak

* Udalaren webgunea
* Datuak: Q778068
* Multimedia: Gmina Jarosław / Q778068
ieaBehe Karpatoetako voivoderriko udalerriak :
# Jarovnice

Jarovnice Eslovakiako udalerri bat da, Sabinoveko barrutian kokatuta. 20,17 km²ko azalera du eta 6467 biztanle 2017ko datuen arabera.

## Historia

Idatzizko lehen aipamena 1260. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1100615
* Multimedia: Jarovnice / Q1100615
# Jarosław Kaczyński

Jarosław Kaczyński (Varsovia, 1949ko ekainaren 18a) poloniar politikaria da. Lege eta Justizia Alderdiko sortzaile eta kidea da.
1949an Polonian jaio ziren bi anaia bikiak, Jarosław eta Lech. Jarosławek zuzenbidea ikasi zuen Varsoviako Unibertsitatean.
Erregimen komunistan, oposizio-erakundeetan militatu zuen. 1990eko hamarkadan alderdi kontserbadore bat sortu zuen eta diputatu izan zen. Lech Wałęsa, presidentearen kantzilergoko burua ere izan zen, baina gero kargutik kendu zuten.
Bere anaiarekin Lege eta Justizia Alderdia sortu ondoren, 2005eko hauteskundeak irabazi zituzten. Lech presidente izendatu zuten. Hurrengo urtean Jarosław lehen ministro aukeratu zuten. Ustelkeriaren aurkako neurriak, funtzionario komunistak garbitzeko neurriak eta politika euroeszeptuagoa egin zituen.
2007an hauteskundeak galdu zituen Plataforma Zibikoaren aurrean eta 2010ean bere anaia hil ondoren egindako presidentetzarako hauteskundeak galdu zituen.
2020tik Mateusz Morawieckiren gobernuko lehen ministrordea da.

## Kanpo estekak

* Datuak: Q55917
* Multimedia: Jarosław Kaczyński / Q55917
# Jarosław Zyskowski

Jarosław Robert Zyskowski (Wroclaw, 1992ko uztailaren 16a -) Poloniako saskibaloi jokalaria da, egun ACBko Bilbao Basket taldean dabilena.

## Taldeak

* WKS Śląsk Wrocław (2011-2012)
* LKS Sphinx Petrolinvest Lodz (2011-2012)
* SKK Kotwica Kołobrzeg (2012-2013)
* Twarde Pierniki Toruń (2013-2014)
* AZS Polfarmex Kutno (2014-2016)
* HydroTruck Radom (2016-2017)
* Anwil Włocławek (2017-2019)
* Stelmet Zielona Gora (2019-2020)
* Rasta Vechta (2020)
* Bilbao Basket (2020-)

## Erreferentziak

* ↑ (Gaztelaniaz) «El alero polaco Jaroslaw Zyskowski cierra la próxima plantilla del RETAbet» El Correo 2020-6-13.
* Datuak: Q16562249
* Multimedia: Jarosław Zyskowski (basketball, born 1992) / Q16562249
# Jarque

Jarque (aragoieraz Exarc de Moncayo) Zaragozako probintziako udalerria da, Aragoin, Espainia. 2008an 549 biztanle zituen 43,11 kilometro koadroko azaleran. Aranda eskualdean dago.

## Kanpo estekak

* Datuak: Q1641014
* Multimedia: Jarque de Moncayo / Q1641014
# Joan Zápolya

Joan Zápolya (hungarieraz: Szapolyai János or Zápolya János, kroazieraz: Ivan Zapolja, errumanieraz: Ioan Zápolya, eslovakieraz: Ján Zápoľský; Szepesváralja 1487ko otsailaren 2a - Szászsebes, 1540ko uztailaren 22a) Hungariako erregea izan zen 1526tik 1540ra Joan I.a izenarekin. Fernando I.aren aurka borrokatu zen Hungariako erresumagatik. Aurretik Transilvaniako voivoda izan zen 1510 eta 1526 artean.
Esteban Zápolya kondearen eta Hedwig Cieszyngoaren semea izan zen. Esteban Eslavoniako familia noble bateko kidea eta Hungariako gizonik aberatsenetako bat zen.
Luis II.a Hungariakoa 1526an hil zen, Mohácseko guduan. Joan Zápolya aukeratu zuten errege eta koroatu zuten urte horretan bertan. Ez zuen erregealdi lasai bat izan, Fernando I.ak ere tronua eskatu baitzuen. 1539an Isabel Jagiellonekin ezkondu zen eta 1540ko uztailaren 15ean haren seme Joan Sigismundo jaio zen. Joan zazpi egun geroago hil zen.
* Datuak: Q32607
* Multimedia: János Szapolyai / Q32607
# Joan eta Ane zigarro bat erretzen

Joan eta Ane zigarro bat erretzen 1977an Ibon Sarasolak argitaratutako eleberri laburra da. Argitaratu zen garaian, bere joera berritzailea eta, oso liburu polemikoa izan zen. Narrazioaren oinarria objektibismoa da, hamarkada hartan oso modan zegoen Frantziako nouveau roman estiloan. Koro Nabarroren hitzetan objetibismoa zera da: "eguneroko errealitatea ahalik eta zehazkien aurkeztea, inolako bitartekorik gabe. Egileak ez du arazoak, gauzak, erakutsi besterik egiten."

## Argumentua

Eleberriaren argumentua oso sinplea da: bikote bat ohean zigarroa erretzen ari dira. Argumentua bien pentsamenduen gainean antolatzen da: haurtzaroako gertakizunak, lehen jaunartzea, eskolaren oroimenak eta abar, azaltzen dizkigu. Aldi berean, egileak bikotearen mugimenduak eta sentsazioak azalarazten dizkigu. Berez, ez da ezer gertatzen bainan lerro artean gauza asko sumatu daiteke: ezkondu gabeko bikotea da, beldurra eta erlijioaren eragina, sentimenduekiko lotsa... Lana, garaian, saiakuntza txiki bat izan zen.

## Edizioak

* 1977, Ustela saila
* 1987, Erein, ISBN: 9788475681573.

## Erreferentziak

* ↑ Liburuan beste data aipatzen da, 1970eko urria-azaroa.
* ↑ http://kritikak.armiarma.eus/?p=2912

## Kanpo estekak

* Eleberriaren testu osoa.
* Koro Navarroren kritika Zeruko Argian, 1978/02/5.
* Datuak: Q31188454
# Joan Zorrotzakoa

Frai Joan Zorrotzakoa (Zorrotza, c. 1410 -Baza, XV. mendea) bizkaitar mesedetako fraidea izan zen. 1432an Burtzeñako Mesedeetakoen Komentuan botoak egin eta Granadako Erresumara misiolari joan zen. Han hil zen martiri, egun beneragarritzat hartzen dute.
# Joan of Arc (1948ko filma)

Joan of Arc (euskaraz: «Joana Arc-ekoa») Victor Fleming estatubatuar zinemagilearen film hagiografikoa da.

## Argumentua

Oharra: Atal honek istorio osoa edo amaiera argitzen du.
Joanaren istorioa Jainkoak aginduta Frantziako Erresuma salbatzera deitua izan dela konbentzitzen den unean hasten da ingelesek eta burgundiarrek suan exekutatzen duten arte.

## Aktoreak

* Ingrid Bergman: Joana Arc-ekoa
* Francis L. Sullivan: Pierre Cauchon
* J. Carrol Naish: John, Luxenburgoko kondea
* Ward Bond: La Hire
* Shepperd Strudwick: Massieu apaiza
* Gene Lockhart: Georges de la Trémouille
* John Emery: Jean, Alencongo dukea
* Leif Erickson: Jean de Dunois
* Cecil Kellaway: Jean Le Maistre
* José Ferrer: Karlo VII.a
* Selena Royle: Isabelle
* Robert Barrat: Jacques
* Jimmy Lydon: Pierre
* Rand Brooks: Jean
* Roman Bohnen: Durand Laxart
* Irene Rich: Catherine le Royer
* Nestor Paiva: Henri le Royer
* Richard Derr: Jean de Metz
* Ray Teal: Bertrand de Poulengy
* David Bond: Jean Fournier
* George Coulouris: Sir Robert de Baudricourt
* George Zucco: Constable of Clerveaux
* Nicholas Joy: Reginault de Chartres
* Richard Ney: Charles de Bourbon, Clermonteko dukea
* Vincent Donahue: Alain Chartier
* John Ireland: Jean de la Boussac
* Henry Brandon: Giles de Rais
* Morris Ankrum: Poton de Xaintrailles
* Thomas Browne Henry: Raoul de Gaucort
* Gregg Barton: Louis de Culan
* Ethan Laidlaw: Jean d'Aulon
* Hurd Hatfield: Padre Pasquerel
* Frederick Worlock: Bedfordeko dukea
* Dennis Hoey: Sir William Glasdale
* Colin Keith-Johnston: Philip
* Mary Currier: Jeanne
* Roy Roberts: Wandamme
* Taylor Holmes: Avranchesko gotzaina
* Alan Napier: Warwickeko kondea
* Philip Bourneuf: Jean d'Estivet
* Aubrey Mather: Jean de la Fontaine
* Stephen Roberts: Thomas de Courcelles
* Herbert Rudley: Isambard de la Pierre
* Frank Puglia: Nicolas de Houppeville
* William Conrad: Guillaume Erard
* John Parrish: Jean Beaupere
* Victor Wood: Nicolas Midi
* Houseley Stevenson: Winchesterreko kardinala
* Jeff Corey: zaindaria
* Bill Kennedy: Thierache
* Stuart Holmes: Benoit
* James Kirkwood: Mortemer
* Matt Moore: Courneille
* Herbert Rawlinson: Marguerie

## Kanpo estekak

* Datuak: Q1697043
* Multimedia: Joan of Arc (1948 film) / Q1697043
# Joan zaretenean

Joan zaretenean euskarazko eleberri bat da, Jokin Muñoz nafar idazlearena, 1997an Alberdania argitaletxeak plazaratua.

## Kanpo estekak

* Liburua, Alberdania argitaletxearen webgunean.
# Joana Alfontso Molinakoa

Joana Alfontso Molinakoa (c. 1245 — 1307 eta gero) gaztelar noblea izan zen, Bizkaiko jaurerriko andre ezkontidea izandakoa.
Joana Alfontso Molinakoa leondar infante eta Teresa Gonzalez Larakoaren alaba izan zen. 1269an Lope III.a Diaz Harokoa ezkondu zuen. Bikoteak bi seme-alaba izan zituen:
* Diego IV.a Lopez (?-1289), Bizkaiko jauna
* Maria Diaz (?-1342), Bizkaiko anderea
Senarra Antso IV.a Gaztelakoaren maiordomo nagusia izan zen, baina erregeak Alfaron exekutatu zuen liskar baten ondorioz.
1307an Maria Molinakoa bere ahizpa eta erreginak bere laguntza eskatu zion Bizkaiko Jaurerriaren jabetzari buruzko eztabaida bukatzeko. Joanak bitartekaritza lanak egin zituen Maria bere alabaren alde.
Zuhaitz genealogikoa :
Alfontso IX.a Leongoa
Alfonso of Molina
Maria Diaz I.a Harokoa
Joanes I.a Harokoa
Berengela Gaztelakoa
Joana Alfontso Molinakoa
Diego Lopitz IV.a Harokoa
Gonzalo Núñez de Lara y Traba
Teresa González de Lara :

## Erreferentziak

* ↑ Sánchez Albornoz, Claudio; Viñas, Aurelio. (1981). Crónica del reinado de Sancho IV el Bravo. Madril, 152-153 or. ISBN 84-321-2086-3..
* ↑ Benavides, Antonio. (1860). Memorias de Don Fernando IV de Castilla. (1. argitaraldia) Madril: Imprenta de Don José Rodríguez, 179-181 or..
* Datuak: Q5953768
# Joana (Kusaren emaztea)

Joana (grezieraz: Ἰωάννα, Iōanna), Kusaren emaztea (grezieraz: γυνὴ Χουζᾶ), Itun Berriko pertsonaia da. Jesusek sendatu zuen eta geroago Joanak berari eta bere ikasleei lagundu zien bidaietan. Kusaren emaztea zen, Herodes Antipasen etxea administratzen zuena. Tradizio kristauak dio Joana izan zela ezkutuan Joanes Bataiatzailearen burua gorde zuena.
Lukasen Ebanjelioaren 24. kapituluak Jesusen Piztueraz jakin zuten lehenak emakumeak zirela dio, eta haien artean Joana aipatzen du, Maria Magdalena eta Maria Santiagorenarekin batera apostoluei berri ona iragarri ziona.
Santutzat dute anglikanoek eta luterotarrek (santu-eguna abuztuaren 3an ospatzen da), ortodoxoek (Pazkoko hirugarren igandean) eta katolikoek (maiatzaren 24an erromatar errituan eta Pazkoko hirugarren igandean ekialdeko errituetan).
Richard Bauckham ikertzaileak Joana, Kusaren emaztea, Erromatarrei Gutunean aipatzen den Juniarekin identifikatzen du, Joana bere hebrear izena izanik eta Junia erromatarra.

## Erreferentziak

* ↑ 66. Santutegiko izen ohikoenak. Gasteiz: Euskaltzaindia, 12 or. (Noiz kontsultatua: 2023-09-07).
* ↑ (Ingelesez) «Luke 24:10: Westcott and Hort, The New Testament in the Original Greek/Nestle-Åland Novum Testamentum Graece, 27th edition variants» Bible Hub (Noiz kontsultatua: 2023-09-07).
* ↑ Lk 8:2-3
* ↑ (Gaztelaniaz) «Juana» Diccionario Enciclopédico de Biblia y Teología (Noiz kontsultatua: 2023-09-07).
* ↑ (Gaztelaniaz) «Personajes biblicos: Juana mujer de Cusa administrador de Herodes Tetrarca de Galilea» Directorio de la Iglesia Católica 2014-02-01 (Noiz kontsultatua: 2023-09-07).
* ↑ (Ingelesez) «Saint Joanna the Myrrhbearer» Orthodox Church in America (Noiz kontsultatua: 2023-09-07).
* ↑ Lk 24:10
* ↑ (Ingelesez) O’Dea, Suzanne. «Joanna: The Witness» Images of God Project (Noiz kontsultatua: 2023-09-07).
* ↑ (Ingelesez) Ng, Esther Yue L. (2022). «Did Joanna become Junia?» Journal of the Evangelical Theological Society: 523-534. (Noiz kontsultatua: 2023-09-07).
* ↑ Erm 16:7

## Kanpo estekak

* Datuak: Q269889
# Jowzjan probintzia

Jowzjan edo Jawzjan (Paxtueraz/Dariz: جوزجان) Afganistango 34 probintzietako bat da, herrialdearen iparraldean dagoena. 11.798 km²-ko azalera du eta 2009ko estimazioaren arabera 485.300 biztanle zituen. Hiriburua Sheberghan da.
Uzbekoak eta turkomanoak dira talde etniko nagusiak, baino badira tajikak, paxtunak eta arabiarrak ere. Hizkuntza mintzatuena uzbekera da (%39,5), bigarrena turkomanera (%28,7) eta, honen ondoren, paxtuera (%17,2) eta persiera (%12,1) daude.

## Erreferentziak

* ↑ World Gazetteer: Afghanistan: Administrative Divisions (population and area)
* ↑ Islamic Republic of Afghanistan Central Statistics Organization (CSO)

## Kanpo estekak

* (Ingelesez) Jowzjan probintziako landaredi-mapa
* Datuak: Q183036
* Multimedia: Jowzjan Province / Q183036
# Joviano

Flavio Joviano (latinez: Flavius Iovianus; Singidunum, c. 332 - Dadastana, Anatolia, 364ko otsailaren 17a) erromatar enperadorea izan zen 363ko ekainaren 26tik hil zen arte.
Armadak aldarrikatu zuen enperadore Juliano Apostata hil zenean. Izan ere, Juliano Apostata Sapor II.aren kontra borrokatzen ari zela hil zen. Pertsiarren eremuan zeudela eta, Jovianok hitzarmen kaskar bat sinatu behar izan zuen legioak bueltatu ahal izateko.
Joviano 364ko otsailaren 17an hil zen.
* Datuak: Q34074
* Multimedia: Iovianus / Q34074
# Jovice

Jovice Eslovakiako udalerri bat da, Rožňavako barrutian kokatuta. 10,08 km²ko azalera du eta 740 biztanle 2017ko datuen arabera.

## Historia

Idatzizko lehen aipamena 1352. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q786635
* Multimedia: Jovice / Q786635
# Jovo Bećir

Jovo Bećir (serbieraz: Јово Бећир) brigadako jeneral montenegroarra zen, eta Montenegroko Errege Armadako eta Jugoslaviako Errege Armadako koronel bat zen.

## Biografia

Bećir Montenegroko Errege Armadako brigadier jenerala izan zen Montenegroko kanpainaren garaian. 1916ko urtarrilaren 25ean, Montenegroko kapitulazioaren sinatzaileetako bat izan zen Mojkovac-eko guduaren ondoren.
Jugoslaviako Erresumako Armadako koronel izan zen gerrarteko garaian. Erretiratua izan zen arren, 1941ean aktibatu zen Jugoslaviako inbasioaren hasieran. Jugoslaviako tropak garaitu ondoren, harrapatu eta askatu egin zuten Eelena erreginaren esku-hartzearen ondorioz, baina Montenegroko gobernadore italiarrean parte hartzea baztertu ondoren, 1941. urtearen amaieran Ustaxa izeneko unitate kroaziar faxistak berriro harrapatu zuen eta Jasenovac-eko kontzentrazio-esparrura eraman zuten, non 1942an hil zuten.

## Kanpo estekak

* Datuak: Q16083582
* Multimedia: Jovo Bećir / Q16083582
# Jovo Ivanišević

Jovan Đurov Ivanišević (serbieraz zirilikoan: Јован Ђуров Иванишевић) Donji Krajetik, Cetinje gertu, Montenegro, dagoen konpositore montenegroarra izan zen. Gaztetan musikarako talentu bikaina erakutsi zuen, eta Montenegroko Printzerriko eta Montenegroko Erresumako etorkizuneko ereserkia, Ubavoj nam Crnoj Gori (Gure Montenegro Ederrari) konposatzeagatik da ospetsuena. Pragako Kontserbatorioko ikasle zela hil zen: Vltavan izotz irristaketan ari zela, izotza hautsi zitzaion azpian eta ito egin zen.

## Kanpo estekak

* Datuak: Q6296845
# Joviânia

Joviânia Brasilgo udalerri bat da, Goiás estatuan kokatua. 7.159 biztanle ditu 445,487 km²ko eremuan.

## Ikus, gainera

* Goiás

## Kanpo estekak

* Datuak: Q301383
* Multimedia: Joviânia / Q301383
# Jovsa

Jovsa Eslovakiako udalerri bat da, Michalovceko barrutian kokatuta. 18,44 km²ko azalera du eta 791 biztanle 2017ko datuen arabera.

## Historia

Idatzizko lehen aipamena 1418. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1074176
* Multimedia: Jovsa / Q1074176
# Jicalapa

Jicalapa El Salvadorko La Libertad departamenduko udalerri bat da. 2007ko erroldaren arabera 5116 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3808267
# Jidd Haffs

Jidd Haffs edo Jidhafs (arabieraz: جد حفص‎, Jid Ḥafṣ) Bahraingo hiria da, Manamaren lo-hiria dena. 11.000 biztanle inguru ditu. Iparraldean Al Daih eta Sanabis, hegoaldean Al Musala eta Tashan eta mendebaldean Jibilat Habshi eta Muqsha ditu.

## Kanpo estekak

* Datuak: Q248302